අත්අඩංගුවට ගත් අනෙත් සිසුවා කටාන ප්‍රදේශයේ පදිංචිකරුවෙක්.මෙම සිද්ධිය සම්බන්ධයෙන් මේ වනවිටත් අන්තර් විශ්විවිද්‍යාලයීය ශිෂ්‍ය බල මණ්ඩලයේ කැඳවුම්කරු ළහිරු වීරසේකර සහ එහි භික්ෂු බල මණ්ඩලයේ කැඳවුම්කරු පූජ්‍ය ටැම්පිටියේ  සුගතානන්ද හිමියන් ඇතුලු පස්දෙනෙකු අත්අඩංගුවට ගෙන ඇති අතර, ඔවුන්ගෙන් තුන්දෙනෙකු ලබන මස 5 වනදා දක්වා රක්ෂිත බන්ධනාගාර ගතවයි පසුවන්නේ.අන්තර් විශ්වවිද්‍යාලයීය ශිෂ්‍ය බල මණ්ඩලය කොළඹදී ඊයේ මාධ්‍ය හමුවක් කැඳවමින් කියා සිටියේ පොලිස් නිලධාරීන් විරෝධතාවට එක්වූ ශිෂ්‍යයන්ගේ නිවෙස්වලට ගොස් තර්ජනය කරන බවයි.කෙසේ වෙතත් පොදු දේපළවලට හානි කිරීමේ චෝදනාව මත නීතිමය ක්‍රියාමාර්ග ගැනීම සඳහා ඇතැම් අවස්ථාවලදී සිසුන්ගේ නිවෙස්වලට ගොස් පරීක්ෂණ සිදුකිරීමට සිදුව ඇති බව පොලිස් මාධ්‍ය ප්‍රකාශකවරයා කියා සිටියා.පසුගිය බදාදා සෞඛ්‍ය අමාත්‍යාංශ පරිශ්‍රයට ඇතුලුවූ  විශ්වවිද්‍යාල සිසුන් පළවා හැරීමට පොලීසිය සිදුකළ පහරදීම පිළිබඳ ජාතික පොලිස් කොමිසමද පොලිස්පතිවරයාගෙන් වාර්තාවක් කැඳවා තිබෙනවා.